
This is the second book of the adventures of Hades which started in Nephalym. There is a third book entitled Midnight Throne na kasalukuyan ko pa lamang isinusulat. Iyon din ang pagwawakas ng Hades Trilogy.

But back to Hades Realm. Sa sobrang haba ng Nephalym, akala ko ay tapos na ang kuwento ni Hades. Ngunit nang ine-edit ko na ang Nephalym, biglang sumulpot ang idea para sa Hades Realm at Midnight Throne. I had no choice but to start writing those stories.

Ang masasabi ko lamang sa Hades Realm, ito ang continuation ng pagkikipagsapalaran ni Hades at tuluyang paglipad ng aking imagination.

Anyway, enjoy reading and getting lost again in a world of fantasy, magic and adventure.

And once again, a warning. I never write for children. My novels are always rated R-18 dahil sa violence and sexual contents. Para lamang ang mga novels ko sa mga reader na mayroong matured minds.

Arielle Alia

Whitechapel, London

Lumuhod sa tabi ng katawan ng biktima ang babaeng may mahabang pulang buhok. Naka-braid ang buhok niya at nakapaikot sa itaas ng kanyang ulo. Pinagmasdan niya ang biktima. Isa itong babae na nasa early thirties. Nakasuot ito ng white shirt, jeans at grey coat. Tigmak sa dugo ang damit ng babae at warak din nang husto ang T-shirt nito. Makikita rin kung paano hiniwa ng killer ang katawan nito mula dibdib hanggang sa sinapupunan.

"Mayroon bang natirang mga internal organs?" pagtatanong ng isang boses lalaki.

Lumingon ang babaeng may pulang buhok. Tumaas ang kanyang mga kilay. Hindi rin niya malaman kung sisimangot siya o ngingiti nang makilala ang lalaki.

"Azael." Sa wakas ay binigkas niya ang pangalan ng lalaking naglalakad palapit sa kanya.

"Hello, Iris, long time no see. Bakit hindi mo man lamang ako sinulatan o tinawagan?" Ngumiti si Azael at ipinakita ang perfect white teeth nito. Saglit ding nasulyapan ni Iris ang mga nakatagong pangil nito.

"At bakit ko pag-aaksayahan ng panahon ang isang demon na tulad mo?" Tumayo siya.

Malakas ang naging tawa ni Azael. Naka-demon form ang lalaki at kumpletong suot nito ang sungay sa noo at buntot. Animo isang seven-foot wrestler ang katawan ni Azael. Halos manliit ang anyong tao ni Iris na five feet two lamang ang taas. Kinailangan niyang tumingala nang husto para diretso niyang matingnan sa mata si Azael.

"Na-miss ko ang malalaki mong buto at long legs, Iris. But you looked so fucking cute like that," panunukso nito.

Tiningnan ni Iris nang masama ang lalaki.

"Kung wala kang magawa sa buhay mo, pwede bang umalis ka rito? Nagtatrabaho ako!" singhal niya rito.

"Undercover?"

"None of your business!" asik niya. Kayang-kaya siyang inisin ni Azael kumpara sa ibang demon. May kinalaman siguro roon ang labingwalong taong pagiging magkasama nila bilang mga guardian ni Hades. Nadiskubre ni Azael ng mga panahong iyon ang mga munting bagay na nagpapainit agad sa ulo niya. Kung minsan, pakiramdam niya ay naging mainisin siya dahil sa kagagawan ni Azael.

"Mukhang na-late ka para iligtas siya." Itinuro nito ang patay na babae. "Naging biktima na siya ng serial killer."

"Ano bang ginagawa mo rito?"

"Investigating. Ako ang ini-assign ng Midnight Corp. para mag-imbestiga sa mga patayang nagaganap sa mundo ng mga tao. Nakarating na sa Dark Council ang mga patayang ito na kinokopya ang paraan ng pagpatay ng mga infamous serial killer sa history. Kagagaling ko lamang sa United States at inimbestigahan ang Zodiac Killer copycat. Nandito ako ngayon para imbestigahan ang Jack the Ripper copycat murders." Tumutok nang husto kay Iris ang mga bughaw na mata ni Azael. Sinuri siya. "Mukhang pareho lamang ang ginagawa natin dahil iniimbestigahan mo rin ang mga copycat killing. O naghahanap ka ng ebidensiya para maibintang na naman sa amin ang mga gulong nangyayari ngayon sa mundo ng tao?"

Nanatiling walang imik si Iris. Ang totoo, nag-volunteer siya para sa assignment na ito dahil ang lahat ng ebidensiyang nakukuha ng Lightside Inc. ay nagtuturo kay Hades. Bagama't nagtatrabaho na ngayon si Hades sa Midnight Corp., hindi kayang baliwalain na lamang ni Iris ang labingwalong taon na binantayan at inalagaan niya ang lalaki. Sa simula ay ginagawa lamang niya ang kanyang trabaho at sinisiguradong hindi maiimpluwensiyahan ni Azael ang batang si Hades. Ngunit sa kabila nang mahigpit na bilin ng Lightside, hindi niya napigilan ang sarili na mahalin at ituring na anak si Hades sa paglipas ng mga taon.

Nang tumuntong si Hades sa edad na disiotso ay kinailangan niyang sundin ang utos ng Lightside na iwanan ang lalaki at huwag nang magpakita pa rito. Kinailangan niyang manahimik at manatiling walang ginagawa habang pinagtutulungan ng Midnight at Lightside na patayin si Hades noong isang taon. Ngunit hindi na niya kaya pang manatiling walang ginagawa. Hindi siya naniniwala na si Hades ang may kagagawan ng mga copycat killing sa buong mundo!

"Kung interesado ang Midnight sa mga nagaganap na patayang ito, mukhang nakakuha rin sila ng mga ebidensiya na nagtuturo kay Hades," maingat niyang sabi habang sinusuri ang reaksyon ni Azael.

Sumimangot si Azael.

"They fucking made a mistake! Hindi kailanman gagawin ng anak ko ang ganitong bagay! I brought him up with more class and sophistication!"

Nanlaki ang mga mata ni Iris.

"Anak mo?" paninigurado niya.

"Well, I mean..." Naging atubili si Azael.

Inihit ng tawa si Iris.

"Kailan napalapit nang husto sa iyo si Hades at itinuring mo siyang anak? Do demons even care about their children?"

"As if I have a choice! Labingwalong taon ko siyang inalagaan, pinalaki at sinubaybayan... Hindi ko napigilan ang sarili ko na mahalin siyang tulad sa isang anak! At gagawin ko ang lahat para mapatunayang inosente si Hades sa mga nangyayaring patayan na ito!" mariin nitong pahayag. "But if you tell this to anyone, I would deny this!"

"Tingnan mo ito, Azael." Itinuro ni Iris ang kulay berde sa mga kuko ng biktima. "Nilabanan niya ang kanyang attacker. Hindi malalaman ng mga tao kung saan galing at kung ano ang kulay berde na ito. Ngunit pareho nating alam na kung gagawan ito ng DNA test at ikukumpara sa dugo ni Hades-"

"Kahit na magtugma pa sila, baliwala iyon. Someone is setting him up again! Oras na matuklasan kong kagagawan na naman ito ni Princess Nam-" Natigilan ito. Matamang sinuri si Iris. "Sasabihin mo ba sa mga superior mo na si Hades ang copycat killer?"

"No. I will find who the real murderer is. At sa mga nakita at nadiskubre ko, hindi ito kagagawan ng isang tao. Tanging ang isang taga-Midnight Corp lamang ang maaaring makagawa nito. Kung itinuturing mong anak si Hades, tutulungan mo akong hanapin ang tunay na killer at patunayang inosente si Hades kahit na kasamahan mo pa ang killer."

"Fuck yeah! Kahit na kailangan ko na nama'ng magtrabaho na kasama ka."

"Kung ganoon, umalis na tayo rito. Maraming nagpa-patrol na pulis dito sa Whitechapel dahil sa nagaganap na patayan. Tiyak na isa sa kanila ang papunta na sa lugar na ito at oras na matagpuan niya ang bangkay, mapupuno na ito ng mga tao at media. Kailangan nating magpunta sa isang lugar kung saan walang makakagambala sa atin." Sinukat ni Iris ang determinasyon ni Azael. "Kung papayag ka, we should compare notes. Saka natin pagdesisyunan kung ano ang best way para ma-solve natin ang misteryong ito. Or at least, kung paano natin mapipigilan ang ating mga superior from declaring another death warrant for Hades."

Tumango si Azael. Ginamit na ni Iris ang kanyang kaanyuang angel. Magkasinglaki na sila ngayon ni Azael ngunit nananatiling balingkinitan ang nagliliwanag niyang katawan. Lumipad siya paitaas. Mabilis siyang sinundan at sinabayan ni Azael sa paglipad.

Kumpara sa mga pangkaraniwang lalaki, malakas ang katawan ni Hades. Ganoon din ang kanyang resistensya. Kaya niyang hindi matulog ng isang linggo at mapanatiling malinaw pa rin ang isipan. He could also survive far longer than any normal human being without food and water in the desert.

Simple lamang ang dahilan ng kakaibang lakas niyang ito. His mother was the former Archangel Esther and his father, Prince Rosomon was once the strongest in the demon realm. Pareho nang patay ang kanyang mga magulang. Nagbuwis ng buhay ang mga ito dahil sa isang one night stand kung saan siya nabigyang buhay. Imposibleng magkaroon ng anak ang isang anghel at demonyo. Pero sa kabila ng katotohanang ito, isinilang pa rin si Hades.

Ngunit ang nakaraan at pagkatao ni Hades ay hindi na niya ngayon masyadong binibigyang pansin. Mas importante na para sa kanya ang pag-ukulan ng atensyon ang kanyang buhay rito sa mundo ng tao.

Tahimik na siyang namumuhay ngayon bilang isang ordinaryong second year college student sa University of Sta. Cruz. At sa school year na ito, mayroon din siyang new hairstyle. Lagpas hanggang balikat dati ang itim at diretso niyang buhok na kadalasan ay itinatali niya sa likuran. He started growing his hair when he turned eighteen. Now at age twenty-three, nagpasya siyang ipaputol na ang buhok niya. Medyo mahaba pa rin sa tagiliran, pero maikli na sa likod. At ayon sa mga nakakita, cool daw ang dating.

Sa klase ng talinong taglay niya, maaari niyang tapusin in two years or less ang kanyang dalawang kursong kinukuha. Madali lang naman kasi ang Bachelor of Arts in Literature and Bachelor of Arts in History. Halos magkapareho rin ang mga subject na nasa dalawang kurso.

But that would be boring. Ang pangunahing dahilan kaya siya nag-aral ng kolehiyo was to have fun. Balak nga niya, oras na maka-graduate siya sa dalawang kurso ay mag-enrol muli siya ng ibang kurso.

Nang sabihin niya sa kanyang official girlfriend na si Alym ang plano niyang ito ay pinagtawanan siya ng babae. Tinawag din siya nitong professional student dahil mukhang hindi siya aalis ng school hangga’t hindi niya nakukuha ang lahat ng diploma sa mga kurso sa unibersidad.

With his genes, nasisigurado niyang hindi siya mauubusan ng panahon para magkaroon ng diploma sa lahat ng klase ng kurso. Angels and demons were long lived.

Kailangan lamang siguro na umalis siya ng University ng Sta.Cruz at bansang Pilipinas kapag masyado nang magiging kapansin-pansin ang pananatili niyang mukhang nasa early twenties gayong ang lahat ng tao sa paligid niya ay nagsisipagtandaan na.

Ngunit ang isip ni Hades ay wala sa kanyang future sa mga oras na ito. Nakatuon iyon ngayon sa isang tambak na flyers and sample ballots na nakapatong sa mesa niya sa headquarters ng Solaris Party. Isa ang Solaris sa tatlong parties na kasalukuyang naglalaban para sa mga bakanteng posisyon ng student council sa university.

Last year ay wala siyang pakialam sa mga social activities at school politics. He was popular with the students pero kahit kailan ay hindi siya nakumbinsi na tumakbo sa anumang posisyon sa student council. Wala siyang interes sa responsibilities na kasama ng posisyon. Ngunit sa taong ito, natagpuan niya ang sarili na nagtatrabaho nang husto para sa Solaris Party! At iyon ay kagagawan ng girlfriend niyang si Alym Verde na pumayag na tumakbo sa posisyon ng president kahit na second year pa lamang ito!

"Titingnan mo na lamang ba ang mga flyer at sample ballot na iyan, Hades?" pagbibiro ni Jude na siyang tumatayo bilang campaign manager ng Solaris Party. Ito rin ang pasimuno ng pagtakbo ni Alym sa student council.

"Dalawang linggo na akong walang ginawa kung hindi libutin ang buong university campus at mamigay ng mga ito!" todo reklamo niya. "Dapat ay naubos na ito ah! Pero araw-araw ay parami pa rin nang parami!"

Natawa si Jude.

"Anong magagawa ko eh, panay ang dating ng mga contributions sa campaign fund natin in the form of flyers and sample ballots. Kahit na hindi pa tayo manghingi ay ang mga estudyante na ang nagkukusang magpa-print para sa party natin. Popular talaga si Alym sa kanila."

"Ginayuma ata niya ang mga iyon kaya 'di makatanggi sa kanya."

"Sa ganda at charm ni Alym, hindi na niya kailangan pa ang gayuma."

Napabuntunghininga si Hades. Tulad ng ibang mga lalaki, malinaw rin ang pagkakaroon ng crush ni Jude kay Alym. Mula nang dumating sa university ang girlfriend last year, lahat na ata ng lalaki ay nabighani rito. Kung hindi siguro batid ng lahat na siya ang boyfriend ng babae, baka marami na ang pumorma rito. Maganda at seksi kasi ang girlfriend. Mestiza at mukhang may lahing Chinese, Filipino and American. Animo nakuha nito ang best asset ng tatlong lahi.

"Dapat ay cash na lamang ang tanggapin mong contributions. Mapupuno ko na ang buong university ng mga flyer ah!"

"Ikaw ang nagprisinta na gawin ang trabahong iyan, hindi ba?" paalaala nito.

"Malay ko ba naman na buong araw at gabi kong gagawin ito at ako lamang mag-isa ang mamimigay ng mga papel na ito?"

"Alym said na kayang-kaya mong gawin ang trabahong iyan at kung kukuha kami ng ibang volunteers, dagdag gastos lamang para sa kanilang pamasahe at pagkain. Samantalang ikaw eh libre."

Mula nang magkaroon sila ng relasyon ng babae, sumumpa si Hades na hindi na siya papayag na mauto nito. Ngunit malinaw na naisahan na naman siya ngayon ng babae!

Malaki ang compound ng University ng Sta. Cruz. It’s almost like a small town dahil para makarating ka sa iba't ibang buildings, kailangan mong sumakay ng jeep. Mauubos ang buong araw mo kung lalakarin mo ang bawat sulok ng compound.

"Besides, with your looks and charm, hindi ka iniisnab ng mga girls at nilalagpas-lagpasan lamang," pakonsuelo ni Jude. "Balita ko nga 'pag namigay ka na ng mga flyer ay pinagkakaguluhan ka ng mga babae."

"Nahahawa ka na sa babaeng iyon!" akusa niya sa lalaki. "Akala mo ba ay makukuha mo ako sa mga bola mo?" Ngunit batid niyang hindi nambobola si Jude. Nakuha kasi niya ang beautiful angelic face ng ina at pagiging matikas at matangkad ng ama. Kahit na black ang buhok niya at mata, walang magkakamali na isa siyang native ng bansang Pilipinas. He looked very Caucasian. Hanggang ngayon nga ay nagugulat pa rin ang mga taong ngayon lamang siya nakilala kapag naririnig siyang mag-Tagalog. Diretso kasi at walang slang ang pagsasalita niya. Ngunit halos lahat ng main languages sa mundo ng tao ay alam niya. Naging part kasi ng apprenticeship niya sa Lightside Inc. ang pag-aaral ng iba't ibang lengguwahe.

"Medyo lang," amin ni Jude na inihit na muli ng tawa. Umalog tuloy ang malaki nitong tiyan. Matalino si Jude, maboka rin. Ngunit number one hobby nito ang kumain kaya't ayaw tumigil ang paglaki ng katawan nito.

"Come now, Hades. You are doing this for love, right? Todo ang ibinibigay mong suporta kay Alym dahil girlfriend mo siya."

"At ginagawa mo ito dahil hindi mo kayang makuha ang student council presidency," mabilis niyang dagdag. "Pero oras na manalo si Alym, ang lahat ng paniniwala at ipinaglalaban ng inyong Earth Club ay mailalagay niya sa rules ng university." Hindi na niya sinabi na tulad din ito ng ibang mga lalaki na hangang-hanga sa kakayahan ng babae.

"I am not denying that. Pero pareho lang naman kasi kami ng ipinaglalaban at pinapaniwalaan ni Alym. She also believes na dapat ay protektahan natin ang nature at pigilan ang sobrang pollution. And it’s best that we start doing that here sa school natin. Mula nang itinatag ang university na ito, marami nang mga puno sa campus natin ang pinutol. And the pollution na dala ng mga jeep na tumatakbo sa paligid ng university ay-"

Itinaas niya ang isang kamay para pigilan ang speech ni Jude. Mula nang makilala niya ang lalaki ay nature lover na ito at basta makakakita ito ng pagkakataon ay ipinapahayag nito ang paniniwala nito sa sinumang minalas na nasa paligid nito. Kapag pinabayaan ito, aabutin ng isang oras ang speech nito tungkol sa Mother Earth.

"I know that already." Binitbit niya ang mga flyer at sample ballot. "Aalis na ako at maggagala."

"Dalawang araw na lamang ang magiging paghihirap mo, Hades. After two days, Alym will be our president." Puno ng tiwala nitong pahayag. "Ngunit hindi tayo dapat tumigil sa pagtatrabaho dahil mahina pa rin ang iba nating kapartido. Dapat ay maging landslide ang victory natin sa election day."

Hindi magawang pasinungalingan ni Hades iyon. Matunog naman kasi ang pangalan ng girlfriend niya. Most guys adored her while the girls respected and idolized her. Beauty and brains ang karaniwang description kay Alym. Kahit na siguro hindi pa ikalat ni Hades ang mga flyer at sample ballot, mananalo pa rin ito. But then, kung mananalo ito nang walang gaanong promotion, tiyak na may maghihinala na binili niya ang mga boto. Kalat na kasi sa university na mayaman siya.

Sa kabila ng maraming mga tagahanga ni Alym, nananatiling mayroon pa ring mga detractor ito. Mga taong hindi tinatablan ng charm ng babae at diskumpiyado pa rin sa kakayahan at pagkatao nito. Kasama rin doon ang mga babaeng may gusto dati kay Hades ngunit biglang na-etsapuwera dahil sa pagdating ni Alym. Nandiyan din siyempre ang mga lalaking galit kay Hades dahil siya ang naging boyfriend ng isa sa pinakamagandang estudyante ng school. At siyempre pa, meron talagang mga tao na normal na sa kanila na hindi nagugustuhan at naiinis sa mga taong mas nakakahigit sa kanila.

Noon ngang nagsimulang umugong ang tsismis na isa si Alym sa tatakbo bilang president ng student council ay marami sa mga detractor nito ang pumula sa babae. Sinasabing ang tanging panlaban ni Alym ay ang maganda nitong mukha at seksing katawan.

Ang mga paninirang ito ay natahimik nang maganap ang debate sa pagitan ng tatlong kumakandidatong presidente. Nakita kasi ng lahat ang galing ni Alym sa pagsasalita at pangangatwiran. Natabunan nito ang dalawang katunggali. Her opponents never stood a chance. Nang matapos ang debate, ang mga palakpak at standing ovation ng mga audience ay nakalaan na kay Alym Verde.

Mula nang makilala ni Hades ang babae, lahat ng mga bagay na ginusto nitong makuha ay nakukuha nito. Kung hindi man ngayon, sa mga susunod na araw. Kasama na siya roon. Hindi sa nagrereklamo si Hades. Wala siyang mairereklamo sa relasyon nila ng babae. Kinaiinggitan siya ng lahat ng mga lalaki mula nang maging official girlfriend niya ito last year.

Inakala ng lahat na marami siyang pinagdaanang hirap para lamang mapapayag ang babae na maging girlfriend niya ito. Iyong mga hirap na pinagdaanan, totoo iyon. He almost lost his life dahil ayaw niyang i-give up ang babae. Pero ang tungkol sa pagiging girlfriend niya rito, desisyon iyon ni Alym. Ito ang nagdeklara at nagpasya na ikalat sa lahat ng sulok ng university na ito na ang official girlfriend niya kahit na hindi pa siya pumapayag. Masasabing napikot siya. Ngunit lihim siyang nasisiyahan kapag nagseselos na ito at gumagawa ng mga paraan para mapalayo sa kanya ang mga babaeng nagpapa-cute pa rin sa kanya.

Napatingin si Hades sa mga flyer and sample ballot na bitbit niya. Napabuntunghininga siya. Ano ba ang pumasok sa isip niya at pumayag siyang gawin ang ganitong trabaho? Hindi na niya matandaan. May mga pagkakataon talaga na feeling niya ay ginagamitan siya ng gayuma ni Alym!

Landslide ang naging tagumpay ng Solaris Party. Nakuha ng bawat kandidato ng buong partido ang lahat ng mga posisyon sa student council. Isang victory party rin para sa supporters ng partido ang kasalukuyang idinaraos ngayon sa basketball auditorium.

Siyempre pa, sagot ni Hades ang gastos sa party na ito. Naipagpasalamat na lamang ni Hades na malaki ang kinikita niya sa mga trabahong ginagawa niya para sa Niesmires. By human standards, masasabing nabibilang siya sa mga milyonaryo. Pero ang totoo, higit na mas mayaman sa kanya si Alym. Natalo lamang siya ng babae sa larong jack and poy kaya’t siya ang sumasagot sa celebration party na ito.

Sinalinan niyang muli ng punch ang kanyang plastic cup. May halong alak ang punch pero kahit na pure wine iyon, malabong malasing si Hades. Immune siya sa normal alcoholic drinks. Isang beses pa lamang siyang nalasing sa buong buhay niya at iyon ay nang magkamali siyang tanggapin ang inuming ibinigay sa kanya ng Refrar Clan ng Niesmire. Inakala niyang normal grape wine lamang iyon. Nagkamali siya. Hindi alak ang inumin. Isa iyong inumin na nakaapekto nang husto sa kanyang isip at emosyon. Inalis nito ang lahat ng inhibition sa kanyang katawan, and he made a fool of himself by dancing all night on top of a barrel. Nagsilbi rin siyang source of entertainment sa Refrar Clan noon.

Hindi rin nakabuti sa kanyang reputasyon ang ginawa ng inakala niyang kaibigan na si Sabu. Sukat ba nama'ng kinunan ng video ang pagwawala niya at inilagay pa sa YouTube! All the employees of Lightside and Midnight were able to watch his crazy dance!

Ang tanging naipagpasalamat na lamang ni Hades ay hindi maaaring ma-access ng mga tao ang video. Unlike the denizens of the supernatural realms na nangingilag sa kanya dahil alam ng mga ito ang kanyang tunay na kakayahan, ang mga kakilala niyang tao ay hindi magdadalawang-isip na paulanan siya ng panunukso kung makikita ng mga ito ang kanyang dance video.

Naputol ang pag-iisip niya nang lumapit sa buffet table ang kapartido ni Alym na si Myra. Dahil sa buffet table siya nakatambay, hindi niya naiwasang batiin at kausapin ang babae. Kumandidato at nanalo si Myra bilang sekretarya ng student council.

"Don’t worry, Hades, starting tomorrow ay maso-solo mo na ulit si Alym. You have at least a month to keep her to yourself dahil next month pa niya i-a-assume ang position niya bilang student council president," ani Myra. "Pero kung magiging mabait ka sa akin, sisiguraduhin kong nasa schedule niya ang mga date ninyo."

Tumawa na lamang siya. Mula sa kinatatayuan sa tabi ng buffet table ay tinanaw niya si Alym.

Kasalukuyang napapaligiran ito ng maraming tao. Karamihan sa mga ito ay binabati ang naging tagumpay nito sa eleksyon. Marami rin ang humihingi rito ng autograph at nakikipagkuwentuhan. Mula nang dumating sila ni Alym sa auditorium ay nagkahiwalay na sila nito. At hula niya, pagdating na ng uwian niya malalapitan at makakausap muli ang babae.

Sanay na siya sa ganitong klase ng eksena. Alym had always liked the attention. Kahit saan ito magpunta ay nakukuha nito ang atensyon ng lahat. At sanay na sanay itong makipagharap sa mga tao. Kahit na mga detractor ay kaya nitong i-handle diplomatically. Magkabaligtad sila dahil mas prefer niya ang isang tahimik na buhay. Malayo sa atensyon at intriga. He already had enough attention to last him a lifetime. Mula nang isilang siya ay nakuha na niya ang atensyon ng lahat ng mga angel sa Lightside Inc. at mga demon sa Midnight Corp. His birth was an anomaly, and he had always been labeled as a dangerous monster that had to be controlled and guarded.

Naputol ang pag-iisip niya nang mapansin niya ang pagpasok ng isang puting kalapati na may abuhing left wing sa bukas na bintana ng auditorium. Sa normal na mata ng mga tao, iisipin lamang ng mga ito na na-curious lamang ang kalapati sa mga liwanag at ingay na likha ng celebration party.

Ngunit sa mga mata ni Hades ay malinaw niyang nakita ang pagsenyas sa kanya ng abuhing pakpak ng kalapati bago iyon muling lumabas ng bintana. Malinaw na pinapasunod siya nito.

"Excuse me sandali, Myra. Punta lang ako sa CR. Nasobrahan ata ako ng inom ng punch."

Ngunit hindi siya sa restroom nagtungo. Lumabas siya ng auditorium. Sa sanga ng isa sa mga puno na nakapaligid sa auditorium ay nasulyapan niya ang puting kalapati. Ang puting kalapati ang anyong ginagamit ni Sabu kapag nagtutungo ito sa lugar ng mga tao. Nagbalik sa isipan ni Hades ang una nilang pagkikita ni Sabu. Nakadapo rin itong parang ibon sa isang puno. Noong mga panahon niya natuklasan na kabilang ito sa lahi ng mga Niesmire na mas kilala ng mga tao bilang magical creatures.

"Sasabihin mo na naman ba sa akin kung gaano karami ang naging views ngayon ng dancing video ko?" banat niya rito.

"Kung gusto mong malaman kung ilang milyon na-"

"No, I am not interested!" mabilis niyang sagot. "Ano nga pala'ng ginagawa mo rito, Sabu?"

"A Tarosian baby is about to be born, Hades."

Napatango siya. Naintindihan na niya ang kailangang gawin. Mula nang kumalat ang polusyon sa mundo ng tao, nagsimulang magkamatay ang mga Niesmire. Marami rin sa kanila ang naging baog. At ang mga sanggol na isinisilang ay nagiging mahina at agad na namamatay. Noong isang taon ay natuklasan ng mga Niesmire ang kakaibang kakayahan ni Hades na mailigtas ang mga bagong silang na Niesmire. Dahil dito, kinukuha ng mga ito ang kanyang serbisyo sa tuwing may isang Niesmire baby na isisilang.

"Then, ano pa ang hinihintay natin? Let’s go!" Nagpalinga-linga siya bago niya ginawang invisible ang kanyang sarili. Inilabas din niya ang kanyang black batwings. Kumuha si Azael ng konting buwelo bago siya sumibad ng lipad paitaas.

Mabilis siyang nasabayan ni Sabu. Sa kabila ng size nito, malakas ang kutob ni Hades na matatalo siya nito kapag nag-contest sila nang pabilisan. Bagama’t isang Niesmire si Sabu, nabibilang din ito sa Finder Unit. At ang bawat Niesmire na napapabilang sa unit na iyon ay very exceptional. Ayon sa kaibigan, only the best Niesmire had ever become part of the Finder Unit.

"Hindi ka man lamang ba magpapaalam kay Alym?" ani Sabu. "Magagalit iyon kapag nalamang basta mo na lamang siya iniwan."

"Sa sobrang busy niya ay 'di niya mapapansin na nawala ako. Bago pa matapos ang party ay makakabalik din naman tayo and there's no time to waste dahil dapat na makarating na tayo sa village ng mga Tarosian bago pa man isilang 'yung baby."

"Gagamit tayo ng Sanctuary para mas mabilis tayong makarating sa village nina Elder Savin."

Napangiwi si Hades. Isang magical pathway ang Sanctuary. Walo ang portals ng Sanctuary sa buong mundo at oras na pumasok ka sa anumang portal, maaari kang lumabas sa anumang lugar na gusto mo. In short, ito ang teleportation system ng mga Niesmire. Ngunit sa ilang beses na ginamit nila ni Sabu ang mga Sanctuary, dalawang beses na rin siyang naligaw. Para kasing maze ang loob ng mga ito. At kung hindi ka isang Niesmire o wala kang kasamang guide na tulad ni Sabu, maliligaw ka talaga roon.

"Stick close to me this time, Hades. Baka mawala ka na naman."

"I have learned my lesson kaya hindi ko na aalisin pa ang tingin sa iyo. Bigla-bigla ka na lamang kasing nawawala sa harapan ko."

Natawa ang Finder.

"Mabagal ka kasing lumipad."

"Nag-iingat lamang ako dahil mahirap nang mabunggo at masira ko pa ang mga dingding doon. Hindi magugustuhan ng mga Elder kapag natuklasan nilang may bagong butas ang Sanctuary." Last time na naligaw siya sa loob ng Sanctuary ay inabot siya ng magdamag sa kagagala roon. Kung hindi siya binalikan ni Sabu, baka hanggang ngayon ay gumagala pa rin siya roon. Hula niya ay may magical spells din sa loob ng Sanctuary na sinasadyang iligaw ang mga pumapasok na hindi nabibilang sa lahi ng Niesmires.

Ang bayan ng mga Tarosian ay nasa loob ng isang malaking crater ng isang inactive volcano na kabilang sa mga nagtataasang bundok sa northern part ng Russia. Tulad ng ibang clans ng mga Niesmire, nauubos na rin ang lahi ng mga Tarosian. Umaabot na rin kasi ang polusyon sa mga kabundukan. Hindi na kataka-taka iyon dahil maging ang ozone layer ng mundo ay nasisira dahil din sa sinasabing polusyon.

Mahahaba ang buhay ng mga Niesmire. Kahalintulad sila ng long-lived trees na libong taon ang itinatagal sa mundo. Dahil dito, taon din ang binibilang bago nagkakaroon ng supling ang bawat clan na nabibilang sa Niesmire. Madalas din ay may kailangang requirement para isilang ang isang Niesmire. The right time, place and even placement of the stars were required for the successful birth of a Niesmire. Pero ang mga batang Niesmire ay agad na nagkakasakit at namamatay dahil sa polusyong kumakalat sa buong mundo.

Bago pa man isinilang si Hades, the Niesmire was already a dying race. Ngunit ang unofficial queen ng mga Niesmire, ang Nephalym, ay nadiskubre na taglay ni Hades ang kakayahan na gawing immune sa polusyon ang isang bagong silang na Niesmire. Dahil sa kakayahang ito ni Hades kaya ngayon sila naririto ni Sabu sa Tarosian village.

Nang lumabas sina Hades at Sabu sa Sanctuary portal ay naghihintay na sa kanila ang leader ng mga Tarosian na si Elder Savin. Bagama't ang exit portal ng Sanctuary ay kung saan-saan lumilitaw, laging nababatid ng isang Niesmire ang exact spot kung saan ito magma-materialize. Saglit lamang ang naging batian at kumustahan nila. Maglalakbay pa sila ng ilang milya dahil may kalayuan pa ang village ng mga Niesmire sa portal.

Nang makarating sila sa village ng mga Tarosian ay agad silang dinala ni Elder Savin sa kinaroroonan ng isisilang na Tarosian.

Hindi ito ang unang beses na napunta si Hades sa village. Ngunit hindi pa rin niya maiwasang hangaan ang magaganda at intricately designed ice houses ng mga Tarosian. Bagama't sa mga kabundukan nakatira ang mala-higanteng Tarosians, magagaling na craftsmen ang mga ito. Maaaring ikumpara ang buong village sa isang winter wonderland or a fairyland in ice. Isang familiar tune ng isang sikat na animated movie ang biglang tumugtog sa isipan ni Hades. Agad niyang pinatigil iyon. Wala siyang balak na panoorin ang pelikula tungkol sa isang reyna na nagtataglay ng kapangyarihan ng niyebe ngunit kinaladkad siya roon ni Alym. Ngayon, sa tuwi siyang makakakita ng ice o snow ay bigla na lamang tumutugtog sa loob ng isipan niya ang theme song ng pelikula!

Ang two hundred plus population ng Tarosian village ay nasa plaza. Nakapaligid ang lahat sa maliit na hot spring na naroroon at nagbibigay ng isang thick mist sa paligid. Binigyan sila ng daan ng lahat para makalapit sa hot spring. Sa pampang ng hot spring ay nakita ni Hades ang isang two-meter-wide na bloke ng yelo. Agad niyang nabatid na hindi ito pangkaraniwang yelo dahil kulay light blue ito, kakulay ng mga nakita niyang batang Tarosian. Light blue ang kulay ng balahibong bumabalot sa katawan ng isang Tarosian kapag bata pa ito at unti-unting nagiging puti paglaki.

Nilapitan ni Hades ang bloke ng yelo. Ngunit kahit na ano pang tingin ang gawin niya sa bawat anggulo ng blue ice ay wala siyang makitang baby Tarosian sa loob nito. It wasn’t even carved in the shape of a normal Tarosian. Sa makakakita sa mga Tarosian, mapapagkamalan silang giant polar bears dahil naglalaro sa ten feet ang karaniwang tangkad ng mga ito. Ngunit isang malaking kaibahan nila sa polar bears ay ang pagkakaroon nila ng dalawang malalaki at mabibilog na bughaw na mga mata na halos omokupa na sa kanilang buong mukha. Dahil sa kaanyuang ito ng mga Tarosian, malakas ang kutob ni Hades na ang mga Tarosian ang pinagmulan ng kuwento tungkol kay Big Foot at sa Abominable Snowman.

Binalingan ni Hades si Sabu na nakadapo na ngayon sa kanyang kanang balikat.

"Ito bang block of ice ang baby Tarosian?" usisa niya.

"No idea. Hindi pa rin ako nakakakita ng isang baby Tarosian. Two hundred years na ang nakakaraan mula nang may isang Tarosian na isinilang. Hindi pa ako isinisilang noon."

"Ilang taon ka na ba, Sabu?" Matagal na siyang curious na malaman ang tunay na edad ng kaibigan.

"I’m only 65 years old kaya ako ang itinuturing na pinakabata sa members ng Finder Unit."

Bata pa ngang maituturing ang Finder kumpara sa ibang Niesmire lalo na sa lahat ng mga Tarosian na nasa paligid nila.

Tumikhim si Hades at hinarap si Elder Savin.

"Pinatawag ninyo ako para tulungang maging immune ang bagong silang na Tarosian. But this is just a block of ice."

"Iyan ang incubator para sa aming baby," paliwanag ni Elder Savin.

"I see. Hindi pa pala isinisilang ang baby."

"Kailangan mong ilagay ang immunity magic mo sa block of ice na iyan, Hades. Oras na masalin na sa block of ice ang immunity magic mo, maaari na naming ilagay sa loob ng incubator ang aming sanggol. He can then start absorbing the immunity into his body for a year."

Last year lamang ginawa ito ni Hades sa isang Niesmire at iyon ay sa mga fish-like Baville. Inilagay lamang niya ng ilang minuto sa kanyang palad ang baby Baville para makuha nito ang immunity na kailangan nito para mabuhay.

Pero hindi kakasya sa kanyang palad ang malaking bloke ng yelo.

"Sasapat bang hawakan ko lamang ang yelong ito? O kailangan kong hawakan ang bawat part ng incubator?" usisa niya.

"Hades, kailangan mong manatili sa loob ng yelo hanggang sa magbago ang kulay nito. Once the ice has changed color, ibig sabihin ay taglay na nito ang immunity mo at mailalagay na namin ang sanggol sa loob noon."

Natigilan siya. Ikukulong siya ng mga Tarosian sa loob ng yelo? Nakita niyang nakatingin sa kanya ang mga naglalakihang mata ng mga Tarosian. Malinaw sa mga mata ng mga ito na umaasa silang gagawin niya iyon.

"The service fee for this is worth it," ani Sabu. Bukod sa pagiging member ng Finder Unit, suma-sideline rin ang kaibigan bilang kanyang manager. Ito ang nakikipagnegosasyon sa mga clan ng Niesmire para sa kanyang service fees sa bawat trabahong gagawin niya para sa mga ito.

"I already have enough gold and jewels." Kinita niya ang mga iyon sa iba't ibang trabaho na dinala sa kanya ng mga Niesmire nitong mga nakaraang buwan.

"Alam iyon nina Elder Savin kaya iba ang ipambabayad nila sa iyo," ani Sabu.

"What is it?"

Ibinulong ni Sabu sa tenga niya ang kanyang magiging kabayaran sa trabahong ito. Napangiti siya. Magugustuhan tiyak iyon ni Alym! At malaki rin ang kanyang makukuhang pakinabang.

"Okay then. Let’s do this!" malakas niyang pahayag. "Paano nga pala ako papasok sa loob ng ice na ito?"

"Kami na ang bahala riyan, Hades," nangingiting sabi ni Elder Savin.

Nagulat siya nang palibutan siya ng ilang mga Tarosian. Lumipad palayo sa kanya si Sabu. Nagsimulang mapuno ng usok ang paligid hanggang sa wala na siyang makita. Nang mawala ang usok, natagpuan niya ang sarili sa loob ng ice incubator!

Napabuntunghininga siya. Ito pala ang paraan para maisalin niya ang kanyang immunity sa incubator. Hindi siya nag-aalala sa maaaring mangyari sa kanya. Minsan na siyang nabalot ng yelo at ang tanging kinailangan niyang gawin noon ay maghintay at maging pasensyoso. Wala siyang dapat ipag-alala sa sitwasyon niya ngayon because he would survive the lack of air. Mataas din ang tolerance niya sa lamig. His hot green blood wouldn't freeze sa sitwasyong ito.

Dalawang oras siyang nanatili sa loob ng ice incubator. Unti-unti, nagbago ang kulay noon. Mula sa pagiging light blue, naging dark green iyon. Kakulay ng dugo niya.

Pinalibutan siyang muli ng mga Tarosian. Tulad ng nangyari kanina, napuno ng usok ang paligid at nang maglinaw na ang kanyang paningin ay nasa labas na siya ng ice incubator. Isang baby Tarosian na rin ang nasa loob ng incubator.

The baby was sleeping. At dahil nakapikit ang mga mata nito, mukha itong isang stuffed toy na masarap yakapin. Napangiti siya.

"Thank you, Hades," ani Elder Savin. Isang maliit na blue pouch ang ini-abot nito sa kanya. Malinaw na naroroon ang kabayaran sa kanyang serbisyo.

"It’s nothing. Pero paano kung maging green ang mga balahibo ng baby?"

Natawa si Elder Savin.

"We have a lot of different-colored dyes here. At uso sa mga Tarosian ang paggamit ng hair dyes."

"Why?" Hindi niya mapigilang magtanong. Sa kabila ng mga bagong bagay na natuklasan niya sa mga Niesmire, nananatiling marami pa rin siyang hindi nalalaman sa mga ito.

"For camouflage. Kung pupunta kami sa gubat, kakailanganin namin ang green dye para hindi kami mapansin. Kapag sa dagat, we use blue. At kapag sa disyerto, brown or yellow, depende sa kulay ng lupa at bato roon. Iyon ang best way para hindi kami mapansin ng mga tao kahit na malalaki ang katawan namin. Pero simula nang mauso ang pagpanood sa mga anime sa television at internet dito sa amin, may ilan na rin sa amin ang nagpapalit ng kulay ng buhok depende sa mood nila. Kaya huwag kang mabibigla kapag may nakita kang Tarosian na kulay yellow or pink."

Saglit na sumingit sa isipan ni Hades ang boss niyang si Aramis. Si Aramis ang Midnight Ambassador at head ng Armistice Department. Bagama't higit itong mas matanda kay Hades ng ilang daang taon, mukhang nasa mid-twenties lamang ang lalaki. Lagi ring iba ang kulay ng buhok nito at hairstyle. Updated lagi ang lalaki sa latest fashion sa Japan at Korea at sa news tungkol sa current favorite nitong mga female idol at girl band. Mahilig makipagrelasyon sa mga babaeng tao ang kanyang boss ngunit bihira sa mga relasyon nito ang sineseryoso nito. Tulad ng mga normal na demon, Aramis was also very promiscuous.

Napansin ni Hades ang ilan sa mga Tarosian na may mga hawak na iPad at cell phone. Kinukunan ng mga ito ng video ang nangyayari. Napangiti siya. Sa kabila ng intricate and fantasy-like houses ng mga Tarosian, makikita sa loob ng bawat bahay ng mga ito ang laptops, flat televisions at iba pang state-of-the art gadgets and appliances. The Niesmires had learned to adapt and use modern equipment and devices na naiimbento ng mga tao. Ngunit imbes na electricity o battery ang gamit nila para paganahin ang mga iyon, magic na nagmumula mismo sa katawan ng bawat Niesmire ang ginagamit nila.

"Let’s go, Sabu!" yaya ni Hades sa Finder. Tiyak na tapos na ang celebration party ng Solaris. At oras na para siya naman ang bigyan ng atensyon ni Alym. At dahil sa bigay sa kanya ng mga Tarosian, their private celebration would be much more memorable! Hindi niya maiwasang mapangisi nang husto nang maglaro sa isipan niya ang mga gagawin niya sa babae oras na madala niya ito sa kanilang kuwarto.

Ang portal ng Sanctuary ay dalawang bundok pa ang layo mula sa Tarosian village. Hindi lumalabas ang Sanctuary portal sa tabi mismo ng villages ng mga Niesmire. Para iyon sa protection ng lahat kung nagkataong isang kalaban o kaaway ang biglang makagamit ng portal. Sa ganoong paraan, magkakaroon ng oras ang mga Niesmire para maghanda sa paglaban o pagtakas bago pa man makarating ang kalaban sa kanilang villages.

Tatlong mga nilalang ang masasabing nagbibigay ng panganib sa mga Niesmire. Una na ang mga tao. Sa kabila ng protection spells na inilalagay sa Sanctuary, may mga pagkakataon pa rin na may mga taong naliligaw at nakakapasok doon. Ikalawa ang demons ng Midnight Corp. at ikatlo ang mga anghel ng Lightside Inc. Bagama't may treaty na ang mga Niesmire sa Midnight at Lightside, itinuturing pa rin ng mga Niesmire na kalaban ang dalawang kumpanya. Nagsisilbing proteksyon ng mga Niesmire ang treaty nila sa dalawang kumpanya ngunit nanatiling walang tiwala ang mga Niesmire sa mga ito. Malinaw pa rin kasi sa alaala ng mga Niesmire ang pagpatay, paggamit at pagbaliwala sa kanila ng dalawang kumpanya noon.

Sa unang tingin, ang portal ay mukhang bahagi lamang ng gilid ng bundok na nababalot sa niyebe. Isang maliit na halaman ang tumutubo sa gilid ng bundok. Ngunit ang totoo, isa itong Guardian Tree. Ito ang nagbibigay proteksyon sa portal.

Simple lamang ang paraan para makumbinsi ang Guardian Tree na buksan ang portal. Kailangan lamang patunayan ng papasok na isa siyang Niesmire. Hindi kayang gawin iyon ni Hades, ngunit dahil kasama niya si Sabu, madali para sa Finder na buksan ang portal.

Saglit pa at lumitaw sa gilid ng bundok ang isang wooden door. Bumukas iyon. Ngunit bago sila nakapasok doon ay isang babaeng kulay luntian ang katawan at nagtataglay ng mahabang buhok na yari sa baging at dahon ang lumabas doon. Animo napuno rin ng mga halimuyak ng bulaklak ang paligid.

"Nephalym!" bulalas ni Sabu.

Bumaling kay Hades ang mga mata ng Nephalym na kasingkulay ng mga mamahaling jade stones.

"You have been neglecting your husbandly duties, Hades," pagalit nito sa kanya. "Or nakalimutan mo na bang asawa kita?"

Hindi na nakakilos pa si Hades sa kinatatayuan niya. Nasulyapan niya ang mabilis na pagtalilis ni Sabu. Lumipad ito sa bukas na portal at naglaho. Naiwan siyang mag-isa. Malinaw sa matamang pagkakatingin sa kanya ni Nephalym na naghihintay ito ng sagot.

"I haven’t forgotten!" Mabilis niyang pangangatwiran habang pinagmamasdan ang paglapit ng babae sa kanya.

Hindi uso sa mga Niesmire ang pagsusuot ng damit at madalas na sinusunod ng babae ang ganoong kaugalian. Nang unang beses niyang makita si Nephalym ay isa sa mga unang napansin niya ang perfect figure ng katawan nito. Pangalawa ang malulusog nitong mga dibdib. Pero walang malisya iyon, appreciation of beauty lamang. Kahit kailan naman kasi ay hindi niya inakalang pipiliin siya ng unofficial queen ng mga Niesmire para maging asawa nito. He thought he wasn’t good enough for someone like her.

Yumakap sa baywang niya ang mga braso nito habang nananatiling nakatitig sa kanya ang luntian nitong mga mata. Agad niyang nasamyo ang bango ng mga bulaklak, ng pine trees at ng nahihinog na mga prutas. The smell of the pristine forest surrounded him kahit na nasa gilid siya ng bundok at napapaligiran ng yelo.

Nang bahagyang bumukas ang labi ng babae ay hindi na niya napigilan pa ang sarili niya. Siniil niya ito ng halik.

Matagal na naghinang ang kanilang mga labi. Nang maghiwalay ang kanilang mga bibig ay saka niya napansin ang nangyayari sa paanan nila. Mayroon na roong mga tumutubong damo at ligaw na bulaklak!

Napangiti siya. Nawala sa isip niya na isa sa labingtatlong kapangyarihan ng asawa ay ang pagpapatubo ng halaman sa kahit na ano pang lugar at klima. Nagsimulang kumalat ang damuhan. Isang puno rin ang napansin niyang tumutubo. Marami at makakapal ang mga dahon nito at mayroon ding mga baging na animo lambat na tumutubo pababa sa mga sanga. Saglit pa at mistulang isang green wall na ang nasa tabi nila.

"To give us privacy and protect us from the wind," paliwanag ng babae. "Unless gusto mong makita ng fans mo sa Midnight ang gagawin natin?" panunukso nito.

"Then dapat ay umuwi na lamang tayo sa bahay ko."

Bahagyang napangiwi ito.

"Your room is the most unromantic place na nakita ko. Let’s make love here." Hinila siya nito paupo sa damuhan.

Hindi na siya nakipagtalo. Matagal na niyang natutunan na hindi siya mananalo sa anumang pakikipagtalo sa asawa. Kahit na ang members ng Dark Council ng demon company na Midnight Corporation ay nagawa nitong makumbinsi na sundin ang feministic ideas nito.

Hinagkan niya itong muli at ipinuwesto ang sarili sa pagitan ng mga hita nito.

"Hades, nakadamit ka pa rin," anas nito.

"Hindi ka pa rin naman nagpapalit ng anyo, Nephalym. I can’t make love to you unless mag-aanyong tao ka." 

"Sino'ng maysabi sa iyo?"

"But... Every time we do this, you take the shape of a human female," pangangatwiran niya.

"Then it’s about time you make love to this form of mine."

Napakurap siya ng mata. Posible ba iyon? Aside from the hair and skin color, ang hugis at kaanyuan nito ay kawangis ng isang babaeng tao. Her breasts looked like real breasts. Pero hindi sigurado si Hades kung taglay rin ng pang-ibabang bahagi ng katawan nito ang female part na babagay sa kanyang male part.

"Magiging compatible ba ang ating mga katawan?"

"I am not really sure."

Pinandilatan niya ito. Malakas ang naging bungisngis nito.

"Most of my kind never needed any physical or sexual contact with their chosen mate to get pregnant," paliwanag nito.

Batid iyon ni Hades. Ang mother, grandmother and great-great grandmother ng babae conceived their children by taking part of the soul of the father and putting it inside a seed created by their own magic. Walang anumang intimacy. Not even a kiss.

Pero dahil iba ang nature niya at dahil maituturing din na special si Nephalym, they were able to have intimate moments kapag nagta-transform ito bilang isang human female.

"Go check," utos nito sa kanya.

"Seriously?"

"Hindi ka ba curious sa katawan kong ito? Ikaw ang nagturo sa akin that we can kiss and make-out using this body. Now, let’s see if we can also make love."

Sinunod na niya ito. Para masigurado niya, kailangan niyang gamitin nang husto ang kanyang sense of sight and touch. 

"Well?" usisa ng babae.

Nag-angat siya ng ulo.

"There’s something missing."

"What?" Napuno ng concern ang mukha nito.

"The button."

"Importante ba iyon? Hindi ba dapat lamang ay may lugar ka lamang na mapupuntahan?"

"It is

